เด้งแล้ว! SET ภาคเช้าพุ่งกว่า 24 จุด หลังคลายกังวลเฟดขึ้นดอกเบี้ย
เด้งแล้ว! SET ภาคเช้าพุ่งกว่า 24 จุด หลังคลายกังวลเฟดขึ้นดอกเบี้ย ล่าสุด ณ เวลา 10.48 น. อยู่ที่ 1,435.90 จุด บวก 24.05 จุด หรือ 1.70% สูงสุด 1,439.75 จุด ต่ำสุด 1,430.16 จุด มูลค่าการซื้อขาย 1.52 หมื่นล้านบาท
13 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา เวลา 10.48 น. อยู่ที่ 1,435.90 จุด บวก 24.05 จุด หรือ 1.70% สูงสุด 1,439.75 จุด ต่ำสุด 1,430.16 จุด มูลค่าการซื้อขาย 1.52 หมื่นล้านบาท
สำหรับปัจจัยที่ส่งผลให้ดัชนีปรับตัวขึ้นรับปัจจัยบวกจากตลาดต่างประเทศ หลังคลายความกังวลว่าธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในเดือนก.ย.นี้ ขณะที่ราคาน้ำมันดิบปรับตัวขึ้นเล็กน้อย อีกทั้งยังมีปัจจัยจากภายในประเทศที่กองทุนรวมหุ้นระยะยาว (LTF) และกองทุนอื่นๆ จะเข้ามาลงทุนในตลาดด้วย
โดยนายประกิต สิริวัฒนเกตุ ผู้อำนวยการฝ่ายวิจัย บริษัทหลักทรัพย์กสิกรไทย จำกัด หรือ บล.กสิกรไทย เปิดเผยว่า  ตลาดหุ้นไทยเช้านี้ปรับตัวขึ้นกว่า 20 จุด เป็นไปในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะปรับตัวขึ้น ขานรับการผ่อนคลายลงจากเรื่องโอกาสในการปรับขึ้นอัตราดอกเบี้ยของเฟด ภายหลังจากที่กรรมการของเฟดคนหนึ่งได้ออกมาให้ความเห็นว่า ควรจะชะลอการปรับขึ้นอัตราดอกเบี้ยออกไปก่อน
อีกทั้งตลาดหุ้นไทยปรับตัวลงไป 8 วันราว 8.8% ซึ่งค่อนข้างแรง ทำให้มีแรงดีดกลับขึ้นมา ดังนั้น จึงมีความคาดหวังว่าดัชนีฯจะปรับขึ้นไปทดสอบ 1,445 จุด ก่อน แล้วอีก 2 วันน่าจะขึ้นไปทดสอบ 1,460 จุด
นอกจากนี้ ยังมีความคาดหวังแรงซื้อจากนักลงทุนต่างชาติด้วย ภายหลังจากที่วานนี้ต่างชาติได้ซื้อสุทธิไปกว่า 3 พันล้านบาท
10 อันดับหุ้นดันดัชนี

ที่มา ASPEN